CELEX: 62021CN0559
Language: lv
Date: 2021-09-08 00:00:00
Title: Lieta C-559/21 P: Apelācijas sūdzība, ko 2021. gada 8. septembrī Global Silicones Council, Dow Silicones UK Ltd, Elkem Silicones France SAS, Evonik Operations GmbH, Momentive Performance Materials GmbH, Shin-Etsu Silicones Europe BV, Wacker Chemie AG iesniedza par Vispārējās tiesas (astotā palāta paplašinātā sastāvā) 2021. gada 30. jūnija spriedumu lietā T-519/18 Global Silicones Council u.c./ECHA

15.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 462/29
            
         
      Apelācijas sūdzība, ko 2021. gada 8. septembrīGlobal Silicones Council, Dow Silicones UK Ltd, Elkem Silicones France SAS, Evonik Operations GmbH, Momentive Performance Materials GmbH, Shin-Etsu Silicones Europe BV, Wacker Chemie AG iesniedza par Vispārējās tiesas (astotā palāta paplašinātā sastāvā) 2021. gada 30. jūnija spriedumu lietā T-519/18 Global Silicones Council u.c./ECHA
      
      (Lieta C-559/21 P)
      (2021/C 462/34)
      Tiesvedības valoda – angļu
      
         Lietas dalībnieki
      
      
         Apelācijas sūdzības iesniedzējas: Global Silicones Council, Dow Silicones UK Ltd, Elkem Silicones France SAS, Evonik Operations GmbH, Momentive Performance Materials GmbH, Shin-Etsu Silicones Europe BV, Wacker Chemie AG (pārstāvji: R. Cana, avocat, E. Mullier, avocate, Z. Romata, Solicitor)
      
         Pārējās lietas dalībnieces: American Chemistry Council, Inc. (ACC), Eiropas Ķimikāliju aģentūra (ECHA), Vācijas Federatīvā Republika, Eiropas Komisija
      
         Prasījumi
      
      Apelācijas sūdzības iesniedzēju prasījumi Tiesai ir šādi:
      
                  —
               
               
                  atcelt Vispārējās tiesas spriedumu lietā T-519/18;
               
            
                  —
               
               
                  atcelt apstrīdēto lēmumu (1);
               
            
                  —
               
               
                  pakārtoti – nodot lietu atpakaļ Vispārējai tiesai, lai tā izskatītu apelācijas sūdzības iesniedzēju atcelšanas prasību;
               
            
                  —
               
               
                  piespriest atbildētājai atlīdzināt tiesāšanās izdevumus šajā tiesvedībā, tai skaitā izdevumus saistībā ar tiesvedību Vispārējā tiesā, kā arī personu, kas iestājušās lietā, tiesāšanās izdevumus.
               
            
         Pamati un galvenie argumenti
      
      Apelācijas sūdzības pamatošanai apelācijas sūdzības iesniedzējas izvirza šādus pamatus.
      Pirmkārt, Vispārējā tiesa esot pieļāvusi tiesību kļūdu un esot nepareizi interpretējusi REACH regulas (2) XIII pielikumu un Komisijas Regulu Nr. 253/2011 (3), nospriežot, ka BCF dati ir “prioritāri” vai “lielākas nozīmes” nekā citi dati, izvērtējot B/vB īpašības, un ka atbildētāja neesot pieļāvusi acīmredzamu kļūdu vērtējumā, kad uzskatīja, ka BCF vērtībām ir lielāka nozīme.
      Otrkārt, Vispārējā tiesa esot pieļāvusi tiesību kļūdu un esot nepareizi interpretējusi REACH regulas XIII pielikumu, nospriežot, ka atbildētāja nav pieļāvusi acīmredzamu kļūdu tādēļ, ka nav ņēmusi vērā to, ka D4, D5 un D6 ir hibrīda būtība, un esot sagrozījusi apelācijas sūdzības iesniedzēju šajā saistībā iesniegtos prasījumus un pierādījumus, pārkāpjot to tiesības tikt uzklausītām.
      Treškārt, Vispārējā tiesa esot pieļāvusi tiesību kļūdu un esot nepareizi interpretējusi REACH regulas XIII pielikumu, nospriežot, ka atbildētāja nav pieļāvusi acīmredzamu kļūdu tādēļ, ka nav ņēmusi vērā datus, kas iegūti atbilstošos apstākļos, un esot sagrozījusi apelācijas sūdzības iesniedzēju šajā saistībā iesniegtos prasījumus un pierādījumus, pārkāpjot to tiesības tikt uzklausītām.
      Ceturtkārt, Vispārējā tiesa esot pieļāvusi tiesību kļūdu, novērtējot tai iesniegtos pierādījumus, un sagrozījusi tos.
      
         (1)  ECHA2018. gada 27. jūnija lēmums, ar ko oktametilciklotetrasiloksāns (D4), dekametilciklopentasiloksāns (D5) un dodekametilcikloheksasiloksāns (D6) ir iekļauti to vielu sarakstā, kas ar laiku iekļaujamas XIV pielikumā Eiropas Parlamenta un Padomes Regulai (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV 2006, L 396, 1. lpp., labojums – OV 2007, L 136, 3. lpp.).
      
         (2)  Komisijas Regula (ES) 2018/35 (2018. gada 10. janvāris), ar ko attiecībā uz oktametilciklotetrasiloksānu (“D4”) un dekametilciklopentasiloksānu (“D5”) groza XVII pielikumu Eiropas Parlamenta un Padomes Regulai (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) (OV 2018, L 6, 45. lpp.).
      
         (3)  Komisijas Regula (ES) Nr. 253/2011 (2011. gada 15. marts), ar ko groza XIII pielikumu Eiropas Parlamenta un Padomes Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) (OV 2011, L 69, 7. lpp.).